Wacław Berent
Store norske leksikon,Språk og litteratur,Litteratur i verden,Europa,Polens litteratur,Polens litteratur på 1900-tallet
Wacław Berent var en polsk forfatter og oversetter som skrev realistisk og modernistisk litteratur. Han tilhørte den litterære grupperingen «Det unge Polen».
Berent debuterte med romanen Spesialisten (Fachowiec, 1895), en besk avsløring av hulheten i de positivistiske slagordene. Hans hovedverker er romanene Råte (Próchno, 1903), som skildrer forskjellige kunstnertyper i et dekadent bohemmiljø, Vintersæd (Ozimina, 1911), som blottstiller de høyere sosiale sirklers svikt i en nasjonal skjebnestund, og Levende stener (Żywe kamienie, 1918) er en poetisk visjon av europeisk senmiddelalder. Særlig de to siste bøkene er skrevet i en sterkt stilisert, ekspresjonistisk deformert kunstprosa. Berent var i sitt aristokratiske kunstsyn påvirket av Friedrich Nietzsche, som han oversatte til polsk. Les mer i Store norske leksikon Realisme – litteratur Positivisme – vitenskapsfilosofi Polens litteratur Ekspresjonisme – litteratur Modernisme – litteratur Eksterne lenker Les mer om Wacław Berent (på polsk) på Culture.pl Les bøkene til Wacław Berent (på polsk) på Polona.pl